Karen Elene Thorsen

Karen Elene Thorsen (født 1997) er en norsk forfatter og matblogger fra Flekkefjord og er kjent under kallenavnet «Fattig student». Hun har studert markedsføring i Bergen i 2017, og i 2019 studerer hun livsstilsendring og folkehelse på Høyskolen Kristiania i Oslo.

Karriere 
I 2017 begynte Thorsen med å dele matoppskrifter på instagram-kontoen sin «fattig.student». Hun delte blant annet ukesmenyer mellom 200 og 400 kroner i uken. Det som motiverte henne til å planlegge matbudsjettene hennes var at hun var arbeidsløs en periode og studerte. I tillegg har hun fortalt at hun var opptatt av å leve sunt. Thorsen har mer enn 224 000 følgere på instagrammen sin per august 2020.

I august 2019 ga hun ut kokeboken «Fattig student - 20 ukesmenyer for 250 kroner» og den var den mest solgte boken i løpet av måneden, ifølge Bokhandlerforeningen. Thoresen har også vært med på «God morgen Norge» og «God sommer Norge» på TV2.

Referanser

Eksterne lenker 
 Fattig student på Instagram. Besøkt 8. oktober 2019.

Norske matskribenter
Personer fra Flekkefjord kommune
Alumni fra Høyskolen Kristiania